Okcidentafrika krestoŝterno

La Okcidentafrika krestoŝterno (Thalasseus albididorsalis) estas ŝterno, tio estas birdo de la subfamilio de Ŝternenoj kaj genro Thalasseus aŭ krestoŝternoj. Tiuj specioj havas “malkombitajn” krestojn inter krono kaj nuko malantaŭen direktitajn. Ĝis 2020 ĝi estis konsiderata subspecio de la amerika Pleja krestoŝterno, Thalasseus maximus.R. Terry Chesser, Shawn M. Billerman, Kevin J. Burns, Carla Cicero, Jon L. Dunn, Andrew W. Kratter, Irby J. Lovette, Nicholas A. Mason, Pamela C. Rasmussen, J. V. Remsen, Jr., Douglas F. Stotz, and Kevin Winker. "Sixty-first supplement to the American Ornithological Society’s Check-list of North American Birds". The Auk 2020, vol. 137:1-24 Alirita la 1an de Julio, 2020

Taksonomio kaj sistematiko
La Okcidentafrika krestoŝterno estis dumlonge konsiderita subspecio de la Pleja krestoŝterno. Studo publikigita en 2005 pruvis, ke ĝi estas pli proksime rilata al la Bengala krestoŝterno (Thalasseus bengalensis),Bridge, E. S.; Jones, A. W. & Baker, A. J. (2005). A phylogenetic framework for the terns (Sternini) inferred from mtDNA sequences: implications for taxonomy and plumage evolution . Molecular Phylogenetics and Evolution 35: 459–469. kajnd publikaĵo de 2017 konfirmis kaj ampleksigis tiujn rezultojn. La International Ornithologists' Union akceptis ĝin kiel plena specio en la publikigo de la versio 10.1 en Januaro 2020, kaj la American Ornithological Society sekvis en la 30a de Junio 2020.

Aspekto
La Okcidentafrika krestŝterno estas unu el la tri plej grandaj krestoŝternoj, kune kun la Pleja krestoŝterno kaj la Granda krestoŝterno. Ĝia vosto estas neprofunde forkoforma kaj la beko de plenkreskulo estas longa kaj oranĝa. Ĝi estas proksimume 50 cm longa, kun enverguro inter 125-135 cm, kaj pezas 320-440 g kun averaĝa pezo de 367 g. 

En reprodukta plumaro ĝia malsupraj partoj estas blankaj kaj supraj partoj arĝentecgrizaj; la supro de la kapo estas nigra kun vila kresto ĉe la malantaŭo. Kiel ĉe ĉiuj Thalasseus ŝternoj, la primaraj plumoj estas arĝentecaj kiam freŝaj, sed baldaŭ iĝas nigrecaj pro eluziĝo. La kruroj de la plenkreskulo estas nigraj. La nereproduktanta plenkreska plumaro estas simila krom ke la nigro sur la kapo estas limigita al la kresto. Junuloj havas varian plumaron; la malsupra flanko estas blanka kaj la supraj partoj striecaj kaj makulecaj, kaj la beko estas pli malgranda kaj pli palflava; la kruroj malofte estas nigraj sed povas esti verdecaj, flavaj aŭ rozkoloraj.Buckley, P. A. and F. G. Buckley (2020). Royal Tern (Thalasseus maximus), version 1.0. In Birds of the World (S. M. Billerman, Editor). Cornell Lab of Ornithology, Ithaca, NY, USA.  Alirita la 17an de Aprilo, 2021

Distribuado
Oni scias, ke la Okcidentafrika krestoŝterno reproduktiĝas nur en kelkaj insuloj ĉe la marbordo de Afriko inter Maŭritanio, Senegalo, kaj Gambio, kvankam oni supozas, ke ĝi reproduktiĝas ankaŭ oriente ĝis Niĝerio. For de la reprodukta sezono ĝi povas troviĝi laŭlonge de la marbordo el Maroko ĝis Namibio.

Statuso
Ĝia populacio en la fruaj 1990-aj jaroj estis proksimume 25 000 paroj, kaj la plej granda kolonio enhavis 10 000 parojn. La IUCN ankoraŭ ne taksis ĝian statuson.

Referencoj

 Eksteraj ligiloj 

Kategorio:Thalasseus
Kategorio:Palearktisa faŭno
Kategorio:Birdoj de Afriko